Ιερό Γιασάκα

Το ιερό Γιασάκα (八坂神社, Yasaka-jinja), που κάποτε ονομαζόταν Ιερό Γκιόν (祇園神社, Gion-jinja), είναι  σιντοϊστικό ιερό στην περιοχή Γκιόν του Κιότο της Ιαπωνίας. Βρίσκεται στο ανατολικό άκρο του Σιτζό-ντόρι  (Τέταρτη Λεωφόρος).  Το ιερό περιλαμβάνει πολλά κτήρια, όπως πύλες, μια κύρια αίθουσα και μια σκηνή. Το ιερό Γιασάκα είναι αφιερωμένο στον Σουσάνοο σύμφωνα με την παράδοση της πίστης Γκιόν ως κύριο κάμι, με τη σύζυγό του Κουσινανταχίμε στα ανατολικά και οκτώ θεότητες απογόνους (yahashira no mikogami) στα δυτικά.  

 Ιστορία 
Η αρχική κατασκευή του Ιερού ξεκίνησε το 656. Το Ιερό έγινε αντικείμενο αυτοκρατορικής προστασίας κατά την πρώιμη περίοδο Χεϊάν. Breen, John et al. (2000). Shinto in History: Ways of the Kami, pp. 74-75. Το 965, ο αυτοκράτορας Μουρακάμι διέταξε να σταλούν αυτοκρατορικοί αγγελιοφόροι για να αναφέρουν σημαντικά γεγονότα στον φύλακα Κάμι της Ιαπωνίας. Αυτά τα heihaku παρουσιάστηκαν αρχικά σε 16 ιερά, Ponsonby-Fane, Richard. (1962). Studies in Shinto and Shrines, pp. 116-117. και το 991, ο αυτοκράτορας Ιτσιτζό πρόσθεσε τρία ακόμη ιερά στον κατάλογο του Μουρακάμι. Τρία χρόνια αργότερα, το 994, ο Ιτσιτζό αναθεώρησε το εύρος αυτής της σύνθετης λίστας προσθέτοντας το Ιερό Ουμενομίγια  και το Ιερό Γκιόν. Ponsonby-Fane, Shrines, p. 118.

Από το 1871 έως το 1946, το Ιερό Γιασάκα ορίστηκε επίσημα ως ένα από τα Κανπέι-τάισα, που σημαίνει ότι βρισκόταν στην πρώτη τάξη ιερών υποστηριζόμενων από την κυβέρνηση. Ponsonby-Fane, Richard. (1959). The Imperial House of Japan, pp. 126.

 Ματσούρι 
Το έτος 869, μια τρομερή επιδημία έκανε τον Αυτοκράτορα να ζητήσει μια τελετουργία Σιντοϊσμού για να κατευνάσει εκδικητικά πνεύματα, που πιστεύεται ότι ήταν η αιτία. Οι εκπρόσωποι χρησιμοποίησαν 66 κοντάρια (χόκο ή 鉾) για καθεμία από τις 66 περιοχές της χώρας εκείνη την εποχή, σε ένα σιντοϊστικό τελετουργικό που ονομάζεται γκοριό-ε (goryo-e, 御霊会) στο Σίνσενεν, μια λίμνη στο Αυτοκρατορικό Παλάτι εκείνη την εποχή. Τελικά, το τελετουργικό έγινε ένα ετήσιο γεγονός γνωστό ως Γκιόν Γκοριό-ε, και στη συνέχεια το Γκιόν Ματσούρι, που σχετίζεται με το ιερό Γκιόν, στην περιοχή Γκιόν του Κιότο. Τα κοντάρια διακοσμήθηκαν, έγιναν μεγαλύτερα και τελικά μεταμορφώθηκαν στα περίφημα άρματα Γκιόν Ματσούρι γιαμαμπόκο (Gion Matsuri yamaboko,  山鉾).  Τα άρματα μεταφέρονται στους κεντρικούς δρόμους του Κιότο, όπως και τα μικόσι (φορητά ιερά) από το Ιερό Γιασάκα, για να εξαγνίσουν τους δρόμους και να αποτρέψουν τυχόν πιθανές επιδημίες ή άλλη δυστυχία. Το Γκιόν Ματσούρι πραγματοποιείται κάθε Ιούλιο.

Σήμερα, εκτός από τη διεξαγωγή του Γκιόν Ματσούρι, το Ιερό Γιασάκα υποδέχεται χιλιάδες ανθρώπους κάθε Πρωτοχρονιά, για παραδοσιακές ιαπωνικές τελετουργίες και γιορτές Πρωτοχρονιάς. Τον Απρίλιο, τα πλήθη περνούν μέσα από το ναό στο δρόμο τους προς το Πάρκο Μαρουγιάμα, μια δημοφιλή τοποθεσία για χανάμι. Φανάρια διακοσμούν τη σκηνή με τα ονόματα των χορηγών του φεστιβάλ.

 Εικόνες 

 Παραπομπές 

 Βιβλιογραφία 
 Breen, John and Mark Teeuwen. (2000).  Shinto in History: Ways of the Kami. Honolulu: University of Hawaii Press. 
 Ponsonby-Fane, Richard. (1962).   Studies in Shinto and Shrines. Kyoto: Ponsonby Memorial Society. OCLC 399449
 ____________. (1959).  The Imperial House of Japan. Kyoto: Ponsonby Memorial Society. OCLC 194887

Κατηγορία:Κιότο
Κατηγορία:Σιντοϊστικά ιερά στην Ιαπωνία